als_Latn dik_Latn sag_Latn
WhatsApp mund të bllokohet në Britani
David Cameron mendon që aplikacionet e mesazheve të koduara, të cilat nuk lejojnë autoritetet që t’i lexojnë ato kur kanë nevojë, duhet të bllokohen.
Politiko
E Martë, 13 Janar 2015 | 16:45
0 Komente.
Kryeministri i Britanisë, David Cameron, mendon që aplikacionet e mesazheve të koduara, të cilat nuk lejojnë autoritetet që t’i lexojnë ato kur kanë nevojë, duhet të bllokohen.
Këtu bëjnë pjesë aplikacionet shumë popullore si WhatsApp (që është në pronësi në Facebook-ut) dhe Snapchat, si dhe shërbimet iMessage dhe FaceTime të Apple-it.
Ndryshe nga thirrjet telefonike, të cilat mund të qasen nga shërbimet e sigurisë në ndonjë rast urgjent, mesazhet tekst dhe përmbajtjet që dërgohen nëpërmjet këtyre aplikacioneve nuk mund të lexohen nga të tjerët, përveç dërguesit dhe marrësit të mesazheve.
“A duhet të lejojmë një lloj komunikimi që është e pamundur që të lexohet: Përgjigja ime është: Jo, nuk duhet ta lejojmë,” deklaroi David Cameron.
Kryeministri i Britanisë shqetësohet se mos këto aplikacione me mesazhe të koduara mund të përdoren nga terroristët dhe grupe të tjera kriminelësh, prandaj mendon që në raste ekstreme, autoritetet duhet t’i lexojnë ato. Këto shqetësime lidhen edhe me sulmet e fundit terroriste në Francë.
Nëse kompanitë që ofrojnë këto aplikacione për mesazhe të koduara nuk do të bashkëpunojnë me autoritetet britanike, atëherë David Cameron mund të propozojë një ligj që t’i bllokojë ato, nëse do të rizgjidhet si kryeministër në muajin maj.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn